Publication: Magyar Közlöny
Issue: MK-1999-60 (Year: 1999, Number: 60)
Era: 1990-2004
Section: szóló, többször módosított 1993. évi III. törvény (a továbbiakban: Szt.) 3. §-ának (3) bekezdése helyébe a következő
Paragraph Index: 423

b) biztosítja az intézmény gazdálkodásának és működésének törvényességét. VI. cím A működési nyilvántartás 92/D. § A személyes gondoskodást nyújtó szociális, gyermekjóléti és gyermekvédelmi tevékenységet végző és a képesítési előírásoknak megfelelő szakképesítéssel rendelkező személy (a továbbiakban: személyes gondoskodást végző személy) a külön jogszabályban meghatározottak szerint szakmai továbbképzésben vesz részt. 92/E. § (1) A személyes gondoskodást végző személy — ide nem értendő az egyházi fenntartású intézményekben személyes gondoskodást végző személy — e törvényben meghatározott adatait működési nyilvántartásba kell venni.

Source: https://magyarkozlony.hu/hivatalos-lapok/bb1c870250234a2052e60532d43cec0ec9e4c9b6/dokumentumok/36b815f4ef20fa0d7cc3a469b75903f5b546fa3d/letoltes